Japania cercidifilo

La japania cercidifilo, aŭ kacurocercidifilo en PIV ĉe vortaro.net (), japane skribita 桂 (Kacura), estas arba specio el la genro cercidifilo (Cercidiphyllum), el kiu nur ekzistas du specioj.

 Priskribo 
 Vegetativaj aspektoj 
La kacuro estas somerverda foliarbo aŭ grandarbusto, kiu povas kreski de 10 ĝis 30 metrojn. La arbokrono estas maldensa kaj globforma. La arboŝelo estas brungriza. La radikoj kreskas malprofunde sen stolonoj. La arbo vivas tre longe.

La folioj kreskas ĉe longŝosoj. La mallongŝosoj havas po nur unu folio. La folirando de la kor- aŭ ren-formaj folioj estas noĉitaj.

 Generativaj aspektoj 
La arboj plej ofte estas dioikaj. La ruĝetaj floroj aperas en majo.
La malgrandaj folikloj havas brunan koloron.
La kromosomnombro estas 2n = 38.

 Taksonomio 
Laŭ World Flora Online kaj The Plant List (17 maj. 2020)Cercidiphyllum ĉe World Flora OnlineCercidiphyllum ĉe The Plant List, jen ĉi-sube la listo de la akceptitaj taksonoj, kaj ties Esperantaj nomojListo de plantoj baza ĉe Google Sheets:

 Angiospermae - angiospermoj
 Saxifragales Bercht. & J.Presl - saksifragaloj
 Cercidiphyllaceae Engl. - cercidifilacoj
 Cercidiphyllum Siebold & Zucc. - cercidifilo
 Cercidiphyllum japonicum Siebold & Zucc. ex J.J.Hoffm. & J.H.Schult.bis - japania cercidifilo, aŭ kacuro

 Disvastigo 
La kacuro originas el Orientazio, precipe el Japanujo kaj Ĉinujo. Naturaj arealoj troviĝas apud Japanujo en jenaj ĉinaj provincoj: suda kaj okcidenta Anhujo, suda Gansuo, nordorienta Gŭiĝoŭo, sudokcidenta Henano, Hubejo, nordokcidenta Hunano, nordorienta Ĝjangŝjio, suda Ŝenŝjio, sudokcidenta Ŝanŝio, Siĉuano, nordorienta Junano kaj nordokcidenta Tibeto. Ĝi kreskas tie en arbaroj, en arbarrandoj kaj laŭlonge de riveroj en altecoj inter 600 kaj 2700 metroj.

En moderaj zonoj ĝi ofte estas plantita en ĝardenoj kaj parkoj. Tie ĝi apenaŭ kreskas pli ol 12 metrojn. Ĝi volonte kreskas en maldensaj arbustejoj. Ĝi preferas malkompaktajn, humriĉajn kaj nutraĵriĉajn grundojn. Ĝi ne toleras sekecon.

 Ornamformoj 
La ornamformoj de Cercidiphyllum japonicum f. pendulum kaj Cercidiphyllum japonicum f. miquelianum kaj la kultivaroj 'Rotfuchs', 'Heronswood Glo', 'Peach', 'Raspberry', 'Ruby', 'Strawberry' kaj 'Tidal Wave'.

 Bildoj 

 Literaturo 
 Bruno P. Kremer: Steinbachs großer Pflanzenführer. Ulmer, Stuttgart 2005, ISBN 3-8001-4903-6.

 Referencoj 

Kategorio:Saksifragaloj
Kategorio:Arboj